Religioso et venerabili in Christo patri M., Dei gratia abbati Sancti-Dyonisii in Francia et nobili domino de Nigella, locum regis in regno Francie tenentibus, devoti sui, Erardus, decanus, totumque capitulum Autissiod. ecclesie salutem et cum obsequio, reverentia et honore paratam ad eorum bene placitam voluntatem. Cum ecclesia nostra per condolendam mortem bone memorie G. quondam Autiss. episcopi nuper viam universe carnis ingressi sit ad presens pastoris regimine destituta, ad vos mittimus venerabiles viros G., decanum parisiensis, magistrum Henricum de Aulnis, et magistrum Anselmum de Mallicastro, dilectos concanonicos nostros, exhibitores presentium, vel duos ex ipsis, si tercium abesse contigerit, ad petendum a vobis, prout moris est, licentiam eligendi. Datum, anno Domini Mº CCº septuagesimo, die sabbati post festum Exaltationis Sancte-Crucis.